CELEX: 62007CO0225
Language: lv
Date: 2008-07-03 00:00:00
Title: Tiesas rīkojums (trešā palāta) 2008. gada 3.jūlijā.#Kriminālprocess pret Rainer Günther Möginger.#Lūgums sniegt prejudiciālu nolēmumu: Amtsgericht Landau/Isar - Vācija.#Reglamenta 104. panta 3. punkta pirmā daļa - Direktīva 91/439/EEK - Vadītāja apliecību savstarpēja atzīšana - Vadītāja apliecības atņemšana - Pagaidu aizliegums izsniegt jaunu vadītāja apliecību - Citā dalībvalstī aizlieguma laikā iegūtas vadītāja apliecības spēkā esamība.#Lieta C-225/07.

Tiesas (trešā palāta) 2008. gada 3. jūlija rīkojums – Kriminālprocess pret Möginger
      (lieta C‑225/07)
      Reglamenta 104. panta 3. punkta pirmā daļa – Direktīva 91/439/EEK – Vadītāja apliecību savstarpēja atzīšana – Vadītāja apliecības atņemšana – Pagaidu aizliegums izsniegt jaunu vadītāja apliecību – Citā dalībvalstī aizlieguma laikā iegūtas vadītāja apliecības spēkā esamība
      Transports – Autotransports – Vadītāja apliecība – Direktīva 91/439 (Padomes Direktīvas 91/439, kura grozīta ar Regulu Nr. 1882/2003, 1. panta 2. punkts un 8. panta 2. un 4. punkts)
         (sal. ar 45. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Amtsgericht Landau/Isar –
                Padomes 1991. gada 29. jūlija Direktīvas 91/439/EEK par vadītāju apliecībām (OV L 237, 1. lpp.) 8. panta 2. un 4. punkta
                  interpretācija – Dzīvesvietas dalībvalsts atteikšanās atzīt vadītāja apliecību, kas iegūta citā dalībvalstī laikā, kurā ir
                  spēkā pagaidu aizliegums pieprasīt jaunu vadītāja apliecību dzīvesvietas dalībvalstī
               
            Rezolutīvā daļa:
      Padomes 1991. gada 29. jūlija Direktīvas 91/439/EEK par vadītāju apliecībām, kura grozīta ar Eiropas Parlamenta un Padomes
         2003. gada 29. septembra Regulu (EK) Nr. 1882/2003, 1. panta 2. punkts un 8. panta 2. un 4. punkts ir interpretējami tādējādi,
         ka ar tiem tiek pieļauts, ka dalībvalsts atsakās atzīt citā dalībvalstī izdotu vadītāja apliecību, ja uz tās īpašnieku izdošanas
         brīdī attiecās pagaidu aizliegums izdot jaunu vadītāja apliecību pirmajā minētajā dalībvalstī. Faktam, ka jautājums par spēkā
         esamību radies pēc datuma, kad minētais aizlieguma periods ir beidzies, šajā sakarā nav nozīmes.